Ερωτήσεις προς τους υπευθύνους της τοπικής αυτοδιοίκησης στην ευρύτερη περιοχή Ροδόπης και Έβρου

1. Πιστεύετε ότι η συνεργασία η οποία λαμβάνει χώρα ανάμεσα στις πόλεις της Αλεξανδρούπολης και Κομοτηνής ξεπερνάει σε όρια την συνεργασία η οποία αναπτύσσεται ανάμεσα σε δύο γειτονικές πρωτεύουσες νομών; Δηλαδή παρατηρείται μια οικονομική και παραγωγική συμπληρωματικότητα ανάμεσα στις δύο πρωτεύουσες; Αν υφίσταται μία τέτοιου είδους συνεργασία, πιστεύετε ότι μπορεί να εξελεγχθεί ισοδύναμα και για τα δύο αστικά κέντρα;
2. Αν υφίσταται συνεργασία οικονομική ή άλλου είδους ανάμεσα στις δύο πόλεις, έχετε κάποια δείγματα ότι οι κάτοικοι των δύο αστικών κέντρων ενθαρρύνουν αυτήν την συνεργασία;
3. Με δεδομένο την μικρή απόσταση ανάμεσα στην Αλεξανδρούπολη και την Ορεστιάδα, πιστεύετε ότι η υποτιθέμενη υφιστάμενη συνεργασία ανάμεσα στην Αλεξανδρούπολη και Κομοτηνή κινδυνεύει; Και αν ναι, ποια συνεργασία πιστεύετε ότι θα ήταν προτιμητέα;
4. Με δεδομένο ότι η συνεργασία και η συνεργία προάγει την ανάπτυξη και την μεγέθυνση των περιοχών, υπάρχουν κάποια δείγματα συνεργασίας με ξένες χώρες, και αν ναι σε ποιο επίπεδο;
5. Η περαιτέρω ανάπτυξη των δύο νομών πιστεύετε ότι θα εξαρτηθεί από την ένταξη της Βουλγαρίας και την μελλοντική ένταξη της Τουρκίας στην ΕΕ;
6. Πιστεύετε ότι η πολυπολιτισμικότητα είναι ένα στοιχείο της περιοχής το οποίο θα μπορούσε να ενθαρρύνει ή και να βοηθήσει την συνεργασία με ξένες χώρες;
7. Με το δεδομένο ότι το κόστος από τον αγωγό «Μπουργκάς-Αλεξανδρούπολη» θα το επωμιστεί εξ ολοκλήρου ο Έβρος, ποιοι παράμετροι θέτονται και θα πρέπει να ληφθούν υπόψη έτσι ώστε να μην ανατραπεί ο αναπτυξιακός του σχεδιασμός;
8. Ποιες νομίζετε ότι θα πρέπει να είναι οι απαραίτητες ενέργειες ενόψει των νέων δεδομένων της Κοινής Αγροτική Πολιτικής και της μείωσης των επιδοτήσεων προς τους Έλληνες αγρότες;
9. Νομίζετε ότι οι νέες μορφές καλλιεργειών οι οποίες πριμοδοτούνται από την ΕΕ θα αφομοιωθούν γρήγορα και εύκολα από τον αγροτικό πληθυσμό και η ένταξη τους θα βοηθήσει την αύξηση των εισοδημάτων τους;
10. Με δεδομένο την πορεία της Κοινής Αγροτική Πολιτικής στα χρόνια που η Ελλάδα είναι μέλος της ΕΕ, πιστεύετε ότι θα ήταν συμφέρουσα επιλογή, για τον αγροτικό κόσμο, να εξέλθει η Ελλάδα από την Κοινή Αγροτική Πολιτική και ασκήσει μια Εθνική Αγροτική Πολιτική;
11. Υπάρχουν κάποιες επίσημες μετρήσεις οι οποίες να φανερώνουν κάποια μόλυνση των υδατίνων οριζόντων λόγω χημικών ουσιών από τις καλλιέργειες, και γενικότερα αν παρατηρούνται κάποιες περιβαλλοντικές επιπτώσεις λόγω των φυτοφαρμάκων που χρησιμοποιούνται για αυτές;
12. Στο παρελθόν έχουν εφαρμοστεί καινοτόμες μορφές και τρόποι καλλιέργειας; κι αν ναι, κατά πόσο αυτές έγιναν αποδεκτές από τον αγροτικό πληθυσμό;
13. Πιστεύετε ότι στο μέλλον θα μπορούσαν να εφαρμοστούν καινοτόμες και εναλλακτικές μορφές καλλιέργειας των οποίων οι αποδόσεις θα μπορούσαν να αποτρέψουν την ερημοποίηση της υπαίθρου;
14. Στην περιοχή, σύμφωνα με πληροφορίες και έρευνες, καλλιεργούνται σε ένα μικρό ποσοστό οι λεγόμενες «βιολογικές καλλιέργειες». Κατά πόσο αυτού του είδους οι καλλιέργειες έχουν γίνει ευρέως γνωστές στον αγροτικό κόσμο μέσω πληροφόρησης και σεμιναρίων; Πιστεύετε ότι ο αγρότης έχει να κερδίσει κάτι οικονομικά ή στην διαδικασία παραγωγής εάν ακολουθήσει αυτήν την μορφή καλλιέργειας;
15. Η ευρύτερη περιοχή παράγει αγροτικά προϊόντα με «ονομασία προέλευσης»; Εάν ναι, πόσο έχει ωφελήσει τον αγροτικό πληθυσμό αυτή η παραγωγή; Και εάν όχι, οι αγρότες της περιοχής κατά πόσο είναι διατεθειμένοι να εξασκηθούν σε αυτού του είδους προϊόντα; 
